# Taumata 1: Te Tau me te Taurangi

## Ngohe 4: Te Papa ā-Rau

Ka mahi takitahi, ka mahi tahi ngā ākonga katoa rānei, ka whakataetae te kaiako ki ngā ākonga rānei.

### Te Whāinga Ako

Ko tā tēnei ngohe he āwhina i ngā ākonga ki te āhukahuka me te whakaraupapa i ngā tau 1–100; kia mārama hoki rātou ki te rahi o tētahi tau.

## Hei Mahi

**He Tohutohu**

1. Kua kapo noatia atu tētahi tapawhā 5x5 e te papa ā-rau, ā, he parauri te tae. Ka kitea tētahi tau o roto.
2. Kei te taha matau e rua ngā tapawhā kikorangi mā ia kaitākaro, ia rōpū rānei.
3. Mā ia kaitākaro te wā ki te tō i tētahi o ngā tau mai i te tapawhā kikorangi ki te taunga tika (e hāngai ana ki te tau kei reira kē) o roto i te tapawhā parauri.
4. Mehemea ka tōia te tau ki taunga hē, ka hoki atu te tau ki te tapawhā kikorangi, ā, ka riro te wā ki kaitākaro kē.
5. Ka toa te kaitākaro, rōpū rānei nana āna tau katoa i whakapau.

### Ngā Rauemi Whai Pānga

[Te Reo Pāngarau](http://www2.nzmaths.co.nz/maori/dictionary/) <http://www2.nzmaths.co.nz/maori/dictionary/>

[Te Uara Tū](http://www.nzmaths.co.nz/resource/te-uara-t) <http://www.nzmaths.co.nz/resource/te-uara-t>

[Kia Ū Te Mātauranga Tau](http://www.nzmaths.co.nz/resource/kia-te-m-tauranga-tau) <http://www.nzmaths.co.nz/resource/kia-te-m-tauranga-tau>